钦定古今图书集成/明伦汇编/人事典/第055卷 > 尔雅 > 《氾论训》
## 钦定古今图书集成/明伦汇编/人事典/第055卷 > 尔雅 > 《氾论训》

夫见不可布于海内，闻不可明于百姓，是故因鬼神
禨祥而为之立禁，总形推类而为之变象。何以知其
然也？世俗言曰：“飨大高者而彘为上牲；葬死人者，裘
不可以藏；相戏以刃者，太祖軵其肘；枕户橉而卧者，
鬼神跖其首。”此皆不著于法令，而圣人之所不口传

得之物也，故因其便以尊之。裘不可以藏者，非能具
绨绵曼帛，温煖于身也。世以为裘者难得贵贾之物
也，而不可传于后世，无益于死者，而足以养生，故因
其资以砻之。相戏以刃，太祖軵其肘者。夫以刃相戏，
必为过失，过失相伤，其患必大。无涉血之仇争忿斗，
而以小事自内于刑戮，愚者所不知忌也。故因太祖
以累其心。“枕户橉而卧，鬼神履其首”者，使鬼神能元
化，则不待户牖之行；若循虚而出入，则亦无能履也。
夫户牖者，风气之所从往来，而风气者，阴阳相桷者
也，离者必病，故托鬼神以伸诫之也。凡此之属，皆不
可胜著于书策竹帛，而藏于宫府者也，故以“禨祥”明
之。为愚者之不知其害，乃借鬼神之威以声其教，所
由来者远矣。而愚者以为禨祥，而狠者以为非，唯有
道者能通其志。